钦定古今图书集成/理学汇编/学行典/第106卷 > 朱子全书 > 《答曹立之》
## 钦定古今图书集成/理学汇编/学行典/第106卷 > 朱子全书 > 《答曹立之》

所录《示二书》，甚善。但所谓“不可以一说片言立定门
户”，则圣贤之教，未尝不有一定之门户以示众人。至
于逐人分上，各随其病痛而鍼药之，则又自有曲折，
然亦分明直截，无所隐秘回互，令人理会不得也。随
己分修习，随己见，观书，学者只得如此，其至不至。明
道与不明道，则在其人功力浅深，恐亦不可。谓此为
“虽不中不远”者，而别求颜、曾、明道，见古人用心底奇
特工夫也。